b'\n_START_ARTICLE_\nHiihdon Suomen-mestaruuskilpailut 1996\n_START_PARAGRAPH_\nHiihdon Suomen-mestaruuskilpailut 1996 k\xc3\xa4sittelee vuoden 1996 Suomen-mestaruuskilpailuja maastohiihdossa, m\xc3\xa4kihypyss\xc3\xa4 ja yhdistetyss\xc3\xa4. Kilpailuja k\xc3\xa4ytiin kuudella paikkakunnalla tammi-huhtikuussa 1996. Kahteen henkil\xc3\xb6kohtaiseen mestaruuteen ylsiv\xc3\xa4t miesten maastohiihdossa Jari Isomets\xc3\xa4, m\xc3\xa4kihypyss\xc3\xa4 Ari-Pekka Nikkola sek\xc3\xa4 naisten maastohiihdossa Kati Sundqvist ja Anu Kittil\xc3\xa4. Miesten 30 kilometrin perinteisen kilpailun voitti Kuopiolainen yll\xc3\xa4tt\xc3\xa4j\xc3\xa4 Sami Heiskanen. Miesten suurm\xc3\xa4en kilpailun voittanut Ari-Pekka Nikkola teki kilpailussa 138 metrisell\xc3\xa4 hypyll\xc3\xa4\xc3\xa4n m\xc3\xa4kihypyn kotimaan m\xc3\xa4kien Suomen enn\xc3\xa4tyksen.'